钦定古今图书集成/明伦汇编/交谊典/第037卷 > 《丧服小记》
## 钦定古今图书集成/明伦汇编/交谊典/第037卷 > 《丧服小记》

为父母、长子稽颡。大夫吊之，虽缌必稽颡。

〈陈注〉服重者，先稽颡而后拜宾，服轻者，先拜宾而后稽颡。父母尊也，长子正体也，故从重。大夫吊于士，是以尊临卑，虽缌麻之丧，亦必稽颡而后拜，盖尊大夫，不敢以轻待之也。

妇人为夫与长子稽颡，其馀则否。

〈陈注〉“其馀”，谓父母也。〈大全〉长乐陈氏曰：“稽颡，犹稽首也。《礼》非至尊不稽首，则丧非至重不稽颡矣。”